Source: https://beta.e-justice.europa.eu/289/HU/movingsettling_abroad_with_children?BULGARIA&init=true&member=1
Timestamp: 2019-12-15 12:55:13
Document Index: 8573404

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

A családjogi törvénykönyv 123. cikke (2) bekezdésének rendelkezései egy eljárást vezetnek be a szülők közötti véleménykülönbség esetére. Ezekben az esetekben a szülők közvetítőhöz fordulhatnak, vagy keresetet indíthatnak a gyermek aktuális tartózkodási helye szerint illetékes járásbíróság előtt, amely a szülők meghallgatását követően rendezi a vitát, döntést hozva arról, hogy gyakorolható-e a gyermek külföldre utazáshoz való joga valamely konkrét szükségletre tekintettel. Az állandó ítélkezési gyakorlattal összhangban, ha a bíróság pótolja az útlevél kiállításához vagy a gyermek utazásához való hozzájárulást, akkor adható engedély, ha ez a gyermek érdekét szolgálja; az ország elhagyására vonatkozó engedély határozott időtartamra és egy konkrét országra vagy országok meghatározható csoportjára adható meg. A Legfelsőbb Semmítőszék állandó ítélkezési gyakorlata szerint egyik szülőnek sem adható engedély a gyermek Bolgár Köztársaságon kívüli korlátlan utaztatására.
A gyermek külföldre utazására vonatkozó, közjegyző által hitelesített nyilatkozatra vagy a bíróság által a családjogi törvénykönyv 123. cikkének (2) bekezdése alapján megadott póthozzájárulásra van szükség annak engedélyezéséhez, hogy a gyermek csak az egyik szülő kíséretében hagyja el ideiglenesen Bulgária területét. E feltételek nem értelmezhetők a gyermek tartós letelepedés céljából történő külföldre viteléhez való hozzájárulásként.
A másik szülőnek a gyermek szokásos tartózkodási helyének áthelyezéséhez való hozzájárulásához bíróság által jóváhagyott megállapodásnak kell létrejönnie a szülők között, vagy olyan ítéletnek kell rendelkezésre állnia, amely annak a szülőnek adja a felügyeleti jogot, aki kezdeményezi a gyermek áthelyezését; az említett megállapodásnak/ítéletnek meg kell jelölnie a szülő és a gyermek jövőbeli tartózkodási helyét, feltüntetve az országot és meghatározva a másik szülővel való személyes kapcsolattartás megfelelő módozatait, figyelembe véve annak tényét, hogy a szülő és a gyermek eltérő országban élnek majd. Egy bíróság által jóváhagyott megállapodás vagy ítélet megléte biztosítja a gyermek mindenek felett álló érdekének védelmét és azt, hogy az áthelyezés nem fogja akadályozni a gyermeket a másik szülővel való kapcsolattartásban.
Az első esetben egy kötetlen szövegű hozzájáruló nyilatkozatra van szükség a külföldre utazáshoz. A második esetben bíróság által jóváhagyott egyezségnek kell létrejönnie a szülők között, vagy olyan ítéletnek kell rendelkezésre állnia, amely annak a szülőnek adja a felügyeleti jogot, aki kezdeményezi a gyermek áthelyezését; az említett megállapodásnak/ítéletnek meg kell jelölnie a szülő és a gyermek jövőbeli tartózkodási helyét, feltüntetve az országot és meghatározva a másik szülővel való személyes kapcsolattartás megfelelő módozatait, figyelembe véve annak tényét, hogy a szülő és a gyermek eltérő országban élnek majd.